LIETUVOS RESPUBLIKOS VYRIAUSYBĖ

N U T A R I M A S

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS UŽIMTUMO RĖMIMO ĮSTATYMĄ

2006 m. liepos 24 d. Nr. 744

Vilnius

Vadovaudamasi Lietuvos Respublikos užimtumo rėmimo įstatymo (Žin., 2006, Nr. 73-2762) 44 straipsniu, Lietuvos Respublikos Vyriausybė nutaria:

Įgalioti Socialinės apsaugos ir darbo ministeriją:

1. Parengti ir iki 2006 m. rugpjūčio 1 d. patvirtinti:

1.1. Ieškančių darbo asmenų registravimo ir apskaitos teritorinėse darbo biržose sąlygų ir tvarkos aprašą;

1.2. Laisvų darbo vietų registravimo teritorinėse darbo biržose ir skelbimo sąlygų bei tvarkos aprašą;

1.3. Užimtumo rėmimo bendrųjų paslaugų teikimo sąlygų ir tvarkos aprašą;

1.4. Individualių įsidarbinimo planų rengimo tvarkos aprašą;

1.5. Bedarbių ir įspėtų apie atleidimą iš darbo darbuotojų siuntimo mokytis pagal profesinio mokymo programas sąlygų ir tvarkos aprašą;

1.6. Bedarbių ir įspėtų apie atleidimą iš darbo darbuotojų neformalaus švietimo organizavimo, vykdymo sąlygų ir tvarkos aprašą;

1.7. Įdarbinimo subsidijuojant sąlygų ir tvarkos aprašą;

1.8. Darbo įgūdžių įgijimo rėmimo sąlygų ir tvarkos aprašą;

1.9. Viešųjų darbų organizavimo sąlygų ir tvarkos aprašą;

1.10. Darbo vietų steigimo subsidijavimo sąlygų ir tvarkos aprašą;

1.11. Vietinių užimtumo iniciatyvų projektų rengimo, atrankos ir įgyvendinimo sąlygų ir tvarkos aprašą;

1.12. Darbo rotacijos sąlygų ir tvarkos aprašą;

1.13. Užimtumo fondo lėšų sąmatos sudarymo taisykles.

MINISTRAS PIRMININKAS	GEDIMINAS KIRKILAS

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ